**Ügy típusa: főépítészi szakmai konzultáció**

Jogszabály: Az épített környezet alakításáról és védelméről szóló 1997. évi LXXVIII. törvény, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló [314/2012. (XI. 8.) Korm. rendelet, Vecsés Város Önkormányzata Képviselő-testületének a településkép védelméről szóló 8/2018. (V.31.) önkormányzati rendelete](http://net.jogtar.hu/jr/gen/hjegy_doc.cgi?docid=A1200314.KOR)

**Fontos tudnivalók:**

A polgármester a Főépítészi Iroda közreműködésével a településkép védelme érdekében tájékoztatást ad a fenti jogszabályokban foglalt előírásokról és ezek alkalmazásával kapcsolatban főépítészi szakmai konzultációt biztosít.

A tájékoztatás szóban, telefonon, e-mailen vagy kérelemre írásban is történhet.

A főépítészi szakmai konzultáció iránti kérelem benyújtásához Vecsés Város Önkormányzata Képviselő-testületének a településkép védelméről szóló 8/2018. (V.31.) önkormányzati rendelete 8. melléklete szerinti „Kérelem és adatlap” nyomtatványt kell kitöltve beküldeni a Főépítészi Irodának címezve, melyhez a kérelem tárgyának megfelelő részletezettségű mellékletek is csatolandók.

Amennyiben a kérelemhez csatolt mellékletek alapján egyértelműen megállapítható, hogy a tervezett építési tevékenység

a) megfelel a helyi építési szabályzat és a településkép védelmi rendelet követelményeinek, a Főépítészi Iroda megküldi az ezt igazoló emlékeztetőt;

b) ellentétes a helyi építési szabályzat vagy a településkép védelmi rendelet előírásaival és javításra, módosításra szorul, vagy teljeskörű véleményalkotásra nem alkalmas, a konzultációról készült emlékeztetőben ez a tény rögzítésre kerül. Ekkor a terv módosítása vagy a hiánypótlás benyújtásával újabb konzultáció kérhető.

A Főépítész Iroda a szakmai konzultáció során kikérheti a Tervtanács véleményét is.

A konzultációról készülő emlékeztetőt a Főépítészi iroda e-mailen vagy ügyfélkapun – ennek hiányában postai úton - küldi meg kérelmező részére.

(11) Tervezett épület vagy építmény dokumentációjával kapcsolatos emlékeztető feltételt is tartalmazhat.

**Főépítész:** Rupp Zoltán

**Ügyintézés helye:** Polgármesteri Hivatal, Főépítészi Iroda, fsz.

**Ügyintéző neve, elérhetőségei:**

Kismihályné Juhász Eszter, tel.: 555-214,

Ligetfalvi Péter, tel.: 555-239

e-mail: epites@vecses.hu